Øystein Køhn

Øystein Køhn (født 1949 i Skien) er en norsk forfatter, fotograf, foredragsholder og friluftsmann og kaller seg villmann som yrkestittel. Han er også knivmaker. og har siden 1990 vært redaktør og utgiver Den Norske Knivforenings blad Knivbladet.Han er født og oppvokst i nordre bydel av Skien. Tok Artium ved Skien videregående i 1968 etter 2 år på realskole, «Latinskolen». Køhn sluttet i Televerket og utdannet seg videre teknisk innen etaten og endte som ingeniør og avdelingsleder ved den datastyrte fjernsentralen i fjellanlegget i Skien etter ni år i Oslo/Drammen. Han jobbet også noen år i utdanningsutvalget i Norges Padleforbund.
Køhn begynte som free-lance skribent og foredragsholder i 1973, ved siden av jobb i Televerket.
Han sa opp jobben som ingeniør i Televerket i 1984 og driver i dag som friluftsmann, tester, skribent, utstyrsutvikler, konsulent for friluftsbransjen og fotograf på heltid.
Køhn jobber med frilufts- og villmarksliv i inn- og utland. Han har i den forbindelse vært fast engasjert som konsulent i styringsgruppa og produsent av messekatalogen for «Villmarkslivsmessene» i Vikingskipet på Hamar siden starten og har vært engasjert i Rotaryarbeidet, I 1999 mottok han hederstegnet «Paul Harris Fellow». Han har vært president i Skien Rotary Klubb og redaktør for guvernørens månedsblad. 
Siden 1990 har Øystein Køhn vært redaktør og produsent av Knivbladet, organ for Norsk knivforening. Det utkommer fire ganger årlig med 100 sider stoff om blant annet knivmakere og smeder, knivens kulturhistorie og portretter.
Køhn har padlet i elver over hele verden, blant annet i den arktiske delen av Amerika. Han har også skrevet flere padletekniske bøker samt tre med padleruter i Norge, og var sannsynligvis den første som arrangerte padle/kanokurs i Norge og avholder fortsatt slike kurs på oppfordring.
Han har opp igjennom årene holdt flere hundre padlekurs og var en sentral person i Norges Speiderforbund og senere i Padleforbundet i Norges Idrettsforbund.Var med i speiderarbeidet fra 1958 og endte etter høy lederutdannelse som leder på landsbasis og ansvarlig for kanoutvalget i Norges Speiderforbund.
Han har padlet internasjonal konkurranse i cirka ti år på flatt vann og elv og deltatt i to verdens-mesterskap i dragekano i kinesiske farvann.


== Bibliografi ==
10 instruksjonshefter fra 24 - 112 sider om padling for Norges Speiderguttforbund
Turpadling i Norge (1983) (oversatt til tysk) (ISBN 82-588-0219-4/Aventura)
Villmarkskatalogen (1986) (ISBN 82-588-0413/ Aventura)
Den Norske Fjellboka (medforfatter) 1995 (ISBN 82-7683-084-6 Boksenteret)
Hytteboka (medarbeider) 1996 (ISBN 82-7683-11-7/Boksenteret AS)
Kanopadling i Norge (1996) (ISBN 82-7683-098-6/Boksenteret AS)
Norske Kniver (1997) (ISBN 82-994425-0-8/AS Friluftsinfo)
Spikking, med kniven som verktøy 1998 (overs. til svensk og finsk) (ISBN 82-7683-22-1-0 (Boksenteret)
Padling (2000) (ISBN 82-02-19506-3/Cappelen)
Hytteeieren (medarbeider) (ISBN 82-02-208087-4/Cappelen)
Woodstripping (2001) (Eget forlag/AS Friluftsinfo)
Ildsteder og skorsteiner 2002 (ISBN 82-02-21410-6/Cappelen
100 Padleperler (2003) (ISBN 82-02-21665-6/J. W. Cappelens Forlag)
På tur om sommeren (2003) (Oversatt til svensk og finsk (ISBN 82-7683-328-4/Boksenteret)
På tur med sykkel (2005) (ISBN 827683-370-5/Boksenteret)
Turer med trøkk (medforfatter 2006) (ISBN 978 82-927080-19 (Bopksenteret)
Kajakk; tur- mosjons- og havpadling (2007) ISBN 82-7683-442-6/Boksenteret AS)
Den store hytteboka (Medforfatter)(2009) (ISBN 978-82-03-23720-1/Aschehoug)
Padleperler i Norge og grensetraktene (2008) ISBN 978-82-02-27742-0/Cappelen Damm)
Tøffe turer med trøkk (Medforfatter) (2010) ISBN 978-82-92708-24-8/Larsforlaget
Tollekniven, tradisjon og håndverk (2010) ISBN 978-82-529-3314-7 (Tun Forlag)
12 turer med trøkk (Medforfatter) 2012 (ISBN 978-82-92708-34-7/Larsforlaget)
Staskniven i norsk tradisjon (2016) (ISNB 978-82-529-3362-8/Vigmostad & Bjørke


== Referanser ==